Document ID: /roh_data/filtered/fineweb-2-filterrobots_roh.jsonl.gz/23888

Sco il studi mussa, èn 66% dals dumandads da l’opiniun da laschar a la rait las ovras atomaras uschè ditg ch’ellas èn segiras. 70% dals dumandads èn da l’opiniun, che las ovras atomaras èn er segiras.
Segirar il provediment e restar autonom
Cleras pretensiuns han ils dumandads era a la midada sin il sectur da l’energia: 88% dals dumandads èn da l’avis che questa midada na dastga betg periclitar la segirezza da provediment. Per passa ¾ dals dumandads èsi fitg impurtant che la Svizra resta energeticamain independenta da l’exteriur.
RR novitads 14:00
La retschertga
Demoscope ha dumandà 2’207 persunas en l’entira Svizra. La retschertga è vegnida fatga per la 16avla giada. La finamira da la retschertga èsi da mesirar l’atmosfera generala da Svizras e Svizzers areguard l’energia atomara e la politica d’energia.